*Projekts*

|  |  |  |
| --- | --- | --- |
| Rīgā | Nr. | 2020. gada |

.§

**Informatīvais ziņojums "Par Latvijas civilo ekspertu dalību starptautiskajās misijās un operācijās 2020. - 2022. gadā"**

**TA-\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. Pieņemt zināšanai ārlietu ministra iesniegto informatīvo ziņojumu “Par Latvijas civilo ekspertu dalību starptautiskajās misijās un operācijās 2020. - 2022. gadā".
2. Atbalstīt Latvijas civilo ekspertu dalību starptautiskajās civilajās misijās un operācijās 2020. – 2022. gadā, nodrošinot ekspertu skaitu kopā līdz 30, tajā skaitā Eiropas Savienības civilās Kopējās drošības un aizsardzības politikas misijās (līdz 17 civilajiem ekspertiem), Eiropas Drošības un sadarbības organizācijas misijās (līdz 11 civilajiem ekspertiem), Apvienoto Nāciju Organizācijas un Ziemeļatlantijas līguma organizācijas vadītajās starptautiskajās civilajās misijās (līdz 2 civilajiem ekspertiem), kā arī īstermiņa eksperti Eiropas Savienības misijās.
3. Pēc informācijas saņemšanas no Eiropas ārējās darbības dienesta, Eiropas Drošības un sadarbības organizācijas, Apvienoto Nāciju Organizācijas vai Ziemeļatlantijas līguma organizācijas par konkrētu ekspertu apstiprināšanu ekspertu nosūtošajai ministrijai iesniegt Ministru kabinetā rīkojuma projektu par šī protokollēmuma 2. punktā minēto civilo ekspertu nosūtīšanu misijā vai operācijā, paredzot iespēju ar civilo ekspertu darbības nodrošināšanu saistītās izmaksas segt no valsts budžeta programmas “Līdzekļi neparedzētiem gadījumiem”.
4. Ārlietu ministrijas vadībā turpināt darbu starpministriju darba grupā ar pārstāvjiem no Aizsardzības ministrijas, Finanšu ministrijas, Iekšlietu ministrijas, Satiksmes ministrijas, Tieslietu ministrijas un Veselības ministrijas. Darba grupai izstrādāt Starptautiskās palīdzības likuma deleģējumā paredzēto normatīvo aktu projektus par civilo ekspertu dalību starptautiskajās misijās un operācijās un līdz 2020. gada 30. jūnijam iesniegt tos Valsts kancelejā.
5. Lai veicinātu civilo ekspertu atlasi uz vakancēm starptautiskajās misijās un operācijās un uzlabotu ekspertu sagatavotību darbam tajās, Ārlietu ministrijai sadarbībā ar starpministriju darba grupu izstrādāt civilo ekspertu apmācību sistēmu un piešķirto valsts budžeta līdzekļu ietvaros nodrošināt ekspertu apmācību atbilstoši izstrādājamajai civilo ekspertu apmācību sistēmai sākot no 2020. gada.

Ministru prezidents A. K. Kariņš

Valsts kancelejas direktors J. Citskovskis

Iesniedzējs: ārlietu ministrs E. Rinkēvičs